Цікавыя напрацоўкі былі прадстаўлены па падрыхтоўцы навучэнцаў да ўсвядомленага выбару прафесіі. Так, навучэнцы Старадарожскага цэнтра дзіцячай творчасці “Святліца” імя І.М.Стасевіча дадатковую адукацыю атрымліваюць па мастацкім, тэхнічным, спартыўна-тэхнічным, фізкультурна-спартыўным профілях. Для гэтага педагогі выкарыстоўваюць заняткі, гульні, практыкаванні прафарыентацыйнай накіраванасці, праводзяць гутаркі аб выбары прафесіі, арганізоўваюць сустрэчы навучэнцаў з прадстаўнікамі розных прафесій і проста з цікавымі людзьмі, экскурсіі на прадпрыемствы, у тым ліку і віртуальныя, афармляюць выставы, фотавітрыны, альбомы аб прафесіях, у тым ліку і з выкарыстаннем магчымасцей камп’ютарных праграм.